projecte-aina/catalan_government_crawling huggingface dataset:
Les subvencions per a inversions en camins públics locals tenen com objectiu incidir en la cohesió territorial, garantir l'accessibilitat als nuclis de població i fomentar la mobilitat arreu del territori.
A més, per tal d'afavorir el suport als petits municipis, que són els que presenten més dificultats per poder dur a terme aquestes actuacions necessàries, es limiten els ajuts a un determinat tram de població.
Poden concórrer a la convocatòria els ens locals següents:
Són considerats municipis i comarques de muntanya aquells que determinen la Llei 2/1983, de 9 de març, d'alta muntanya, i la Llei 5/1988, de 28 de març, que crea la comarca de l'Alta Ribagorça.
Aquesta tramitació es fa a través d'EACAT.
La tramitació d'ajuts a la línia de subvencions per a inversions en camins públics locals per al període 2018-2020 es defineix en la Resolució de convocatòria corresponent i en les bases d'execució, i té les etapes principals següents:
Els ajuts extraordinaris i danys catastròfics estan destinats als ens locals amb la finalitat de finançar despeses extraordinàries derivades de situacions de catàstrofe, situacions urgents o situacions excepcionals destinades a restablir o garantir el funcionament normal de les obres i els serveis de competència municipal i comarcal.
Aquesta subvenció està exclosa de concurrència.
Aquesta tramitació es fa a través d'EACAT.
El Fons de cooperació local de Catalunya és un fons dinerari establert per dotar de recursos alguns dels governs locals de Catalunya, el qual es nodreix dels ingressos tributaris de la Generalitat de Catalunya.
En termes legals, aquesta participació té la consideració jurídica d'una transferència d'assignació territorial destinada a finançar globalment l'activitat dels ens locals i, per aquest motiu, aquests ens la poden destinar lliurement a fer front a despeses i inversions derivades del seu funcionament o de l'acompliment de les seves competències.
Els destinataris són els municipis, les comarques i les entitats municipals descentralitzades dels municipis de Catalunya.
Correspon a la Generalitat distribuir el Fons, mitjançant la Llei anual de pressupostos, i actualment, els criteris principals que s'utilitzen són els de:
En tot cas, el lliurament als ens locals del Fons de cooperació local resta condicionat al fet que els destinataris compleixin adequadament l'obligació de trametre els pressupostos, les liquidacions pressupostàries anuals i els qüestionaris estadístics homogeneïtzats d'aquestes dades al Departament de la Presidència, així com els comptes anuals a la Sindicatura de Comptes, d'acord amb el que estableix la legislació sectorial.
La dotació per al conjunt del Fons de cooperació local durant l'anualitat 2019 és de 124.645.415,31 euros en concepte de participació dels ens locals en els ingressos de la Generalitat, conforme a la distribució següent:
La dotació per al conjunt del Fons de cooperació local durant l'anualitat 2018 és de 124.571.832,31 euros en concepte de participació dels ens locals en els ingressos de la Generalitat, conforme a la distribució següent:
El Fons de cooperació local de Catalunya està regulat en normes d'abast territorial i competencial molt divers.
Des d'avui ja estan obertes les inscripcions al cicle 'L'impuls del teletreball al món local', una proposta del Departament de la Presidència –a través de la Secretaria d'Administracions Locals i de Relacions amb l'Aran i l'Oficina per la Reforma Horària– i del Departament de Polítiques Digitals i Administració Pública –a través de la Direcció General d'Administració Digital i l'Escola d'Administració Pública de Catalunya–, per promoure la implementació del teletreball a les administracions locals del país.
Al llarg de les cinc sessions s'abordaran temes com ara l'oficina digital; l'espai de treball i noves formes de gestió local; drets i deures del teletreballador; plans de formació; mitjans tecnològics i ciberseguretat; la gestió d'equips virtuals i la regulació del teletreball en els ens locals.
Procediment pel qual l'ens locals sol·licita al Departament l'emissió de l'informe relatiu a la inexistència de duplicitats, per tal que no s'incorri en un supòsit d'execució simultània del mateix servei públic amb una altra Administració Pública, i l'informe de l'Administració que tingui atribuïda la tutela financera sobre la sostenibilitat financera de la nova competència.
Presentació del portal Participa gencat
Per fomentar el govern obert i garantir la seva efectivitat el passat mes de novembre es va presentar el portal Participa gencat que centralitza totes les iniciatives de participació ciutadana que impulsa la Generalitat de Catalunya.
Aquest portal, com un espai d'interlocució telemàtica entre la ciutadania i l'administració està estructurat en els àmbits d'actuació dels processos participatius, els consells de participació i la participació en l'elaboració de normativa.
Dins aquest àmbit té una especial rellevància la participació de les administracions locals en l'elaboració normativa, situada en dos moments: en la fase de la consulta pública prèvia abans d'iniciar l'elaboració de la norma i quan ja es disposa d'un primer text.
En aquest sentit hem de tenir present que el món local es configura com un agent clau en la definició de les polítiques públiques de la Generalitat per la qual cosa aquest portal es configura com un mitjà idoni per a que els ens locals de Catalunya facin arribar la seva veu.
A través d'aquest enllaç podeu consultar les iniciatives normatives que es troben en tràmit.
Els ajuntaments, els consells comarcals i les diputacions poden optar a la convocatòria d'aquests projectes i comptar amb la col·laboració d'entitats sense afany de lucre per executar els projectes.
El Departament de la Presidència, a través de la Secretaria d'Administracions Locals i Relacions amb l'Aran, ha publicat al Diari Oficial de la Generalitat de Catalunya la convocatòria i les bases reguladores per a la selecció de projectes d'especialització i competitivitat territorial (PECT) emmarcats en l'estratègia de recerca i innovació per a l'especialització intel·ligent de Catalunya (RIS3CAT) i en el Programa Operatiu FEDER de Catalunya 2014-2020.
Les bases tenen per objectiu establir els requisits i el procediment per a la selecció de projectes d'especialització i competitivitat territorial i la concessió de subvenció en el marc del Programa operatiu FEDER 2014-2020.
Les sol·licituds per participar a la convocatòria es poden presentar fins el dia 15 de novembre.
Els PECT són iniciatives impulsades pels agents del territori i liderades per les entitats públiques locals de Catalunya- ajuntaments, consells comarcals i diputacions provincials- que articulen actuacions per a la transformació del territori, amb un fort component d'innovació.
Les entitats beneficiàries dels projectes d'especialització i competitivitat territorial poden ser ajuntaments, consells comarcals i diputacions i poden comptar amb entitats sòcies sense afany de lucre que inicien i executen la despesa subvencionable en el marc dels projectes.
El proper dia 12 de març tindrà lloc, a Girona, una jornada formativa, destinada als projectes programats a la 3a convocatòria POCTEFA 2014-2020.
L'objectiu és proporcionar eines de gestió efectives per al desenvolupament dels seus projectes.
A més, dos dels projectes programats a convocatòries anteriors compartiran les seves experiències en la gestió i declaració de despeses.
Els punts que es tractaran són els següents:
Lloc: Delegació de la Generalitat de Catalunya a Girona, plaça Pompeu Fabra, 1, 17002 Girona
Per raons d'espai, les places són limitades a tres persones per projecte.
El seminari es retransmetrà en directe per streaming.
Inscripcions seminari (únicament per a beneficiaris de la 3a. convocatòria)
S'ha publicat, al Diari Oficial de la Generalitat de Catalunya, la RESOLUCIÓ PRE/1524/2020, de 12 de març, per la qual s'obre la convocatòria per atorgar compensacions econòmiques a favor dels ajuntaments perquè abonin retribucions a determinats càrrecs electes locals per a l'exercici 2020.
El Decret 69/2008, d'1 d'abril, regula el règim jurídic d'atribució d'un sistema de compensacions econòmiques a favor dels ajuntaments de fins a 2.000 habitants perquè abonin retribucions a determinats càrrecs electes locals i disposa que cada any es publicarà una convocatòria en la qual s'indicarà la compensació màxima anual a percebre per cada ajuntament sol·licitant, d'acord amb el nombre d'habitants inscrits en el padró i amb els trams de població establerts en el Decret.
El termini de presentació de sol·licituds s'inicia el 2 de juliol i finalitzarà el 3 d'agost, inclòs, per mitjans telemàtics a través de l'extranet de les administracions públiques catalanes, l'EACAT [URL].
Nou sistema de descàrrega de la informació de les línies de terme oficials
En el marc de l'elaboració del Mapa Municipal de Catalunya, que s'impulsa des del Govern de la Generalitat, d'acord amb l'article 28.1 del Text refós de la Llei municipal i de règim local de Catalunya, ha entrat en funcionament un nou servei de difusió de la informació de les línies de terme oficials.
El nou sistema facilitarà la descàrrega de la informació actual disponible, de manera independent per a cada línia de terme.
Aquesta informació inclou, d'una banda, la memòria del treballs topogràfics, elaborada a partir de les delimitacions resultants des corresponents procediments administratius, i que inclou una fitxa amb la informació bàsica de les fites localitzades sobre el terreny amb les seves coordenades i fotografies, i, d'una altra banda, la poligonal de la línia límit, en format digital, compatible amb els principals sistemes d'informació geogràfica existents.
Així mateix, els municipis que hagin acabat el conjunt de les seves línies de terme també podran descarregar la imatge del seu mapa municipal.
Lleida, pròxim dia 27 de juny de de 2019
Ens plau convidar-vos al Taller SHERPA per la Millora de l'Eficiència Energètica dels Edificis Públics, que tindrà lloc el pròxim dia 27 de juny de de 2019 a Lleida ( Programa ).
Aquest taller s'organitza en el marc del projecte SHERPA, finançat a través dels fons FEDER de cooperació interterritorial de la Unió Europea a través del Programa Interreg Mediterrània, i té per objectiu donar a conèixer la metodologia i les principals eines desenvolupades pel mateix.
A més, tindreu l'oportunitat de convertir-vos en Implementadors SHERPA i participar directament al projecte amb un dels vostres edificis municipals, obtenint, al final, un estudi de renovació energètica.
El taller tindrà un enfocament eminentment pràctic i podreu començar a treballar, des d'un primer moment, amb el cas real d'un edifici vostre.
És per aquest motiu que serà necessari que vingueu al taller amb un edifici municipal escollit.
Haurà de ser un edifici en què vulgueu implementar mesures de millora de l'eficiència energètica, i n'haureu de portar també les seves principals dades, com per exemple, l'any i tipologia de construcció, inventari dels elements consumidors d'energia, els seus consums energètics (de com a mínim, l'últim any), etc.).
Properament us enviarem una relació de totes les informacions que necessitareu.
SHERPA té per objectiu principal la millora de l'eficiència energètica dels edificis públics de l'espai Mediterrani, en compliment als objectius fixats per la directiva 2018/844 UE.
Per tal d'aconseguir-ho, el projecte ha desenvolupat un model holístic transnacional i participatiu basat en els quatre elements clau en les estratègies de renovació energètica d'edificis (REE): governança, informació, sensibilització i formació, i finançament.
Per fer la vostra inscripció haureu d'omplir el corresponent formulari.
El BOE número 268 de 7 de novembre de 2019 publica la convocatòria del concurs unitari de provisió de llocs de treball reservats a funcionaris d'administració local amb habilitació de caràcter nacional del 2019
S'ha publicat al BOE la convocatòria del concurs unitari de provisió de llocs de treball reservats a funcionaris d'administració local amb habilitació de caràcter nacional del 2019:
Les persones funcionàries d'administració local amb habilitació de caràcter nacional tenen fins el 28 de novembre de 2019 per presentar sol·licitud per participar-hi.
En el següent enllaç hi ha la pàgina del Ministeri de Política Territorial i Funció Pública (MPTFP) en la qual s'explica tot el relacionat amb aquesta convocatòria i s'hi resolen els dubtes freqüents:
D'altra banda, a la pàgina següent hi consten també les recents ordres del MPTFP amb les quals es nomenen les persones funcionàries d'administració local amb habilitació de caràcter nacional que han superat els últims processos selectius relacionats amb la subescala de secretaria intervenció, amb la subescala de secretaria, categoria d'entrada, i amb la subescala d'intervenció tresoreria, categoria d'entrada:
El termini finalitza el 28 de novembre de 2019
La inscripció a la base de dades la gestiona la Direcció General d'Administració Local d'ofici.
Aquesta base de dades recull tots els/les regidors/es, consellers/eres comarcals i diputats/ades provincials de Catalunya.
Les dades o camps que es donen d'alta són: nom de la persona, partit polític que representa, municipi al que pertany, data de nomenament i àrea de govern municipal.
Actualment, la base de dades conté, aproximadament, uns 9.000 regidors/es de tots els ens locals de Catalunya
L'ens local, mitjançant el seu òrgan de màxima representació, tramet la seva petició de dictamen de la Comissió Jurídica Assessora al conseller o consellera del Departament, que és la persona competent en matèria d'Administració local, la qual remetrà la petició a la Comissió Jurídica Assessora.
Les matèries principals sobre les quals es pot sol·licitar dictamen són:
El dictamen s'ha de sol·licitar quan el procediment s'hagi tramitat íntegrament i s'hagi formulat la proposta de resolució.
La tramesa d'informació pressupostària al Departametn segueix un procediment que separa l'emplenament dels qüestionaris i la tramesa d'aquests qüestionaris per EACAT.
La presentació telemàtica dels qüestionaris dels pressupostos i de les liquidacions s'ha de fer seguint el procediment que determina l'article 3 de l' Ordre GAP/539/2010, de 16 de novembre, modificat per l' Ordre GRI/73/2014, de 17 de març que, en resum, és el següent:
Aquesta tramitació es fa a través d'Eacat.
Consisteix en la tramitació de l'expedient administratiu de correccions de disfuncions territorials.
Correspon a la Comissió de Delimitació Territorial, a iniciativa pròpia o a petició del titular del Departament, elaborar les propostes per a la correcció de disfuncions territorials en els termes municipals.
Les correccions de disfuncions territorials han de ser anotades en el Registre d'ens del sector públic local de Catalunya i s'han de publicar en el Diari Oficial de la Generalitat de Catalunya i en el Boletín Oficial del Estado.
L'ens local tramet al Departament l'inventari general consolidat dels béns, drets i obligacions, i les seves rectificacions anuals i comprovacions, aprovats pel Ple de la corporació local.
Aquesta tramesa es fa en el marc de les relacions interadministratives i als efectes de donar compliment a l'article 105.3 del Decret 336/1988, de 17 d'octubre, pel qual s'aprova el Reglament de patrimoni dels ens locals.
Les rectificacions de l'inventari s'han de verificar anualment, d'acord amb l'article 103 del Decret 336/1988, de 17 d'octubre, pel qual s'aprova el Reglament de patrimoni dels ens locals.
La comprovació s'ha d'efectuar sempre que es renoven la corporació, els òrgans de govern dels organismes autònoms o els ens amb personalitat pròpia dependents de l'ens local respecte als seus inventaris.
Tal com indica l'article 104 del Decret 336/1988, de 17 d'octubre, pel qual s'aprova el Reglament de patrimoni dels ens locals.
En virtut de l'article 52 de la Llei d'Expropiació Forçosa, excepcionalment i mitjançant un acord del Govern de la Generalitat, es pot declarar urgent l'ocupació dels béns afectats per l'expropiació a què doni lloc la realització d'una obra o una finalitat determinada.
En l'expedient que s'elevi al Govern ha de figurar, necessàriament, la retenció de crèdit corresponent, amb càrrec a l'exercici en què es prevegi la conclusió de l'expedient expropiatori i la realització efectiva del pagament, per l'import a què ascendiria el preu just calculat en virtut de les regles que estableix aquesta Llei per determinar-lo.
Aquesta declaració es pot fer en qualsevol moment atenent el què disposa l'article esmentat.
Aquest tràmit permet als ens locals trametre a la Direcció General d'Administració Local una còpia de l'oferta d'ocupació pública aprovada, d'acord amb el que estableix l'article 57 del Decret 214/1990, de 30 de juliol, pel qual s'aprova el Reglament de personal al servei de les entitats.
El termini per presentar l'oferta d'ocupació pública és dins el primer trimestre de cada any natural.
D'acord amb l'artícle 283.4 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, els ens locals han d'enviar una còpia de la seva plantilla i relació de llocs de treball, en el termini de 30 dies des de l'aprovació, i s'han de publicar íntegrament al BOP i al DOGC.
El termini és de trenta dies des de la seva aprovació.
L'ens local, mitjançant el seu òrgan de màxima representació, tramet la sol·licitud d'informe al departament competent en matèria d'Administració local, per tal que el remeti a la Comissió Jurídica Assessora.
L'objectiu de la petició és l'emissió d'un dictamen de la Comissió Jurídica Assessora.
S'adreça als ens locals (entitats municipals descentralitzades, ajuntaments, diputacions, consorcis, consells comarcals i Conselh Generau d'Aran, entre d'altres).
La Direcció General d'Administració Local és competent per efectuar, d'acord amb la normativa establerta per l'Administració de l'Estat, els nomenaments provisionals de funcionaris amb habilitació de caràcter nacional, així com les comissions de serveis, acumulacions, nomenaments de personal interí i de personal accidental, d'acord amb l'artícle 92 bis.
7 de la Llei 7/1985, de 2 d'abril, reguladora de les bases del règim local.
Mitjançant aquest tràmit es poden sol·licitar totes les formes de provisió provisional de llocs reservats a funcionaris d'habilitació de caràcter nacional que siguin a sol·licitud de l'ens local, d'acord amb la normativa establerta per l'Administració de l'Estat.
La Direcció General d'Administració Local assisteix als ens locals en els expedients disciplinaris que incoïn al seu personal, mitjançant la designació d'instructor i/o secretari de l'expedient disciplinari, prèvia sol·licitud de l'ens local.
Per poder sol·licitar aquesta designació l'ens local ha d'acreditar que no disposa de cap funcionari de carrera que pugui fer-se càrrec de la instrucció.
Si també sol·licita la designació d'un secretari de l'expedient, l'ens local ha d'acreditar que no disposa de cap funcionari de carrera que pugui actuar de secretari de l'expedient.
Amb la sol·licitud l'ens local ha d'indicar el nom i cognoms de la persona expedientada o a expedientar, el càrrec que ocupa, cos a què pertany, i faltes disciplinàries presumptament comeses.
La Direcció General d'Administració Local assisteix als ens locals en els processos de selecció o de provisió que convoquen, amb la designació, prèvia sol·licitud de l'ens local, de vocals (un titular i un suplent), en representació de la Direcció General d'Administració Local que formaran part del tribunal del procés de selecció o provisió convocat.
La designació de membres de tribunals que se sol·licita per aquest tràmit correspon al terç dels membres que es preveu a l'article 72.1.b) del Decret 214/1990, de 30 de juliol, pel qual s'aprova el Reglament de personal al servei de les entitats locals, i no al terç integrat per representants de l'Escola d'Administració Pública de Catalunya (article 72.1.c) del Decret 214/1990).
Aquest servei permet als ens locals sol·licitar a la Direcció General d'Administració local (DGAL) la creació, classificació i supressió de llocs de treball reservats a personal funcionari d'habilitació nacional (FHN).
En el cas de la creació i classificació d'un lloc de treball reservat, el sistema de provisió pot ser per concurs de mèrits o per lliure designació.
En cas de que el sistema de provisió sigui la lliure designació, si el lloc de treball a crear i classificar és d'intervenció o tresoreria, caldrà l'informe d'autorització per part del Ministeri de Política Territorial i Funció Pública.
En cas de que el lloc sigui de secretaria, caldrà la memòria justificativa del compliment dels requisits establerts a l'article 45 del Reial decret 128/2018.
9 de la Llei 7/1985, de 2 d'abril, reguladora de les bases del règim local al Ministeri d'Hisenda i Administracions Públiques existirà un Registre de funcionaris d'administració local amb habilitació de caràcter nacional integrat amb les Comunitats Autònomes, on s'incriuran tots els actes que afectin la vida administrativa d'aquests funcionaris.
A aquests efectes, els ens locals han de comunicar a la Direcció General d'Administració Local (DGAL) les preses de possessió i cessament en llocs reservats a funcionaris amb habilitació de caràcter nacional que es trobin en l'àmbit territorial de Catalunya.
És un registre de caràcter públic en el qual s'han d'inscriure les associacions dels ens locals de Catalunya que tenen per finalitat la protecció i promoció dels interessos comuns i genèrics dels ens locals que agrupin.
També es poden constituïr associacions d'ens locals que només afectin un nombre d'aquestes en funció d'una determinada condició geogràfica o de característiques específiques, sempre que hi tinguin accés tots els ens locals de Catalunya compresos en aquestes circumstàncies.
Les associacions constituïdes i inscrites al Registre d'organitzacions dels ens locals tenen per a les institucions de la Generalitat la consideració de representants dels interessos de les institucions de govern local que agrupen.
Les associacions esmentades tenen personalitat jurídica i capacitat d'actuació per complir les seves finalitats.
La determinació de la denominació de les entitats i dels nuclis de població correspon a l'ajuntament del seu municipi.
El procediment per a la determinació i per al canvi de denominació de les entitats i dels nuclis de població s'inicia per un decret de l'alcaldia, amb la redacció prèvia d'una memòria que justifiqui la proposta.
L'expedient s'ha de sotmetre a informació pública per un termini de trenta dies i posteriorment s'ha de demanar informe a l'Institut d'Estudis Catalans sobre la correcció lingüística de la proposta.
El ple de l'ajuntament ha de pronunciar-se en el termini de tres mesos sobre el canvi de denominació.
En el cas que no es pronunciï dins d'aquest termini, s'ha d'arxivar l'expedient.
La denominació d'un municipi només es pot canviar si així ho acorda el seu ajuntament mitjançant el procediment legalment establert.
L'acord de canvi de denominació d'un municipi ha de ser adoptat pel ple de l'ajuntament, prèvia informació pública de l'acord per un termini de trenta dies.
Aquest acord, juntament amb l'expedient administratiu, s'ha de trametre al Departament per a la seva resolució.
L'Institut d'Estudis Catalans ha de prestar als ajuntaments interessats que ho sol·licitin l'assistència i la col·laboració necessàries per tal d'elaborar la proposta de nova denominació.
Els canvis de denominació dels municipis s'han d'anotar en el Registre d'ens del sector públic local de Catalunya i publicar-se en el Diari Oficial de la Generalitat de Catalunya.
El Departament donarà compte d'aquests canvis a l'Administració de l'Estat, als efectes de l'anotació en el seu registre i de la seva publicació en el BOE.